അമ്മയുടെ കാമുകനെ ഭീഷണിപ്പെടുത്തി പണം തട്ടിയ മകളും സുഹൃത്തുക്കളും പിടിയില് പുനെ: മഹാരാഷ്ട്രയില് അമ്മയുടെ കാമുകനെ ഭീഷണിപ്പെടുത്തി പണം തട്ടിയ മകളും സുഹൃത്തുക്കളും പിടിയില്. അമ്മയുമായി പ്രണയബന്ധമുണ്ടെന്ന് സംശയിച്ചിരുന്ന ആളെ, അമ്മയുടെ വാട്സാപ്പ് അക്കൗണ്ട് വഴി കണ്ടെത്തിയാണ് തട്ടിപ്പിന് ഇരയാക്കിയത്. ഇയാളുടെ ചാറ്റുകളും വീഡിയോകളും ഉപയോഗിച്ചായിരുന്നു തട്ടിപ്പ്. കൃത്യമായ പദ്ധതി തയ്യാറാക്കിയാണ് 21കാരിയും സുഹൃത്തുക്കളും ഇയാളെ ഭീഷണിപ്പെടുത്താന് തുടങ്ങിയത്. വാട്സാപ്പില് അമ്മയുടെ കാമുകനായ 42കാരനെ കണ്ടെത്തി ചാറ്റുകളും വീഡിയോകളും ഉപയോഗിച്ച് ഭീഷണിപ്പെടുത്തി. സോഷ്യല് മീഡിയയില് ചിത്രങ്ങളും വീഡിയോകളും പ്രചരിപ്പിക്കുമെന്നായിരുന്നു ഭീഷണി. ഭീഷണിപ്പെടുത്തി 15 ലക്ഷം രൂപയാണ് ഇവര് ആവശ്യപ്പെട്ടത്. ബിസിനസുകാരനായ ഇയാള് രണ്ടര ലക്ഷത്തോളം രൂപ കൈമാറുകയും ചെയ്തു. തുടര്ന്ന് കൂടുതല് പണം ആവശ്യപ്പെട്ടതോടെ പുനെ പൊലീസില് പരാതി നല്കുകയായിരുന്നു. കഴിഞ്ഞ വെള്ളിയാഴ്ച ഒരു ലക്ഷം രൂപ പരാതിക്കാരനില് നിന്ന് തട്ടാന് ശ്രമിക്കുന്നതിനിടെ യുവതിയുടെ സുഹൃത്ത് പിടിയിലായി. ഇതോടെയാണ് സംഭവം യുവതിയിലേക്കെത്തിയത്. അന്വേഷണത്തിനൊടുവില് ഇരുവരെയും പൊലീസ് അറസ്റ്റ് ചെയ്യുകയായിരുന്നു.The post അമ്മയുടെ കാമുകനെ ഭീഷണിപ്പെടുത്തി പണം തട്ടിയ മകളും സുഹൃത്തുക്കളും പിടിയില് first appeared on MalayalamExpressOnline.